Calcena

Calcena ye una villa y municipio de la provincia de Zaragoza (Aragón), situau en la comarca de l'Aranda. La suya población ye de 75 habitants (INE 2017), en una superficie de 64,76 km² y una densidat de población de 1,16 hab/km².

 Cheografía 
Ye situada en la val de la Isuela a piet de la versant sud de la sierra de Moncayo y a lo nord-este de la sierra de Tablado.

Un sector de la sierra de Moncayo con una superficie d'erosión sobre un plego sinclinal de materials churasicos en lo suyo termin municipal se nombra como "planas de Calcena".

Situada entre las muelas d'esta unidat se troba la plana de los Ascones. Francisco Pellicer Corellano: El Relieve del Moncayo. Diputación general de Aragón, 1987. p 13-16, p 32-33. La plana de los Ascones ye travesada por la cabecera de lo barranco de Val de la Plata. Son elevacions en las marguins de la plana de los Ascones puestos como Raso y penyas Albas, dende a on que baixa un ret de barrancos enta lo sud como lo de Val de Maderos, que desaugua en la Isuela auguas enta baixo de lo nuclio habitau, a piet de cimas como San José y Santa Barbara.

Lo barranco de Val de la Plata ye un tributario de la Isuela con gran poder d'erosión remontant que ha escarvau auguas enta baixo de la plana de los Ascones la foz mes gran de la sierra y a on que bi ha menas d'archent. Eduardo Viñuales Cobos, Pascual Luna Gimeno: Red natural de Aragón. nº 14, Comarca del Aranda. Prames, 2007 p 80, p 93. En realidat son menas de galena con inclusions d'archent (galena archentifera). Josefina Besteiro, Miguel Calvo, Andrés Pocoví, Emilia Sevillano: Minerales de Aragón. Mira Editores S.A, 1988. Lo barranco de Val la Plata recibe un ret de barrancos que baixan dende Picarro (una de las penyas de Ferrera), lo collau d'el Campo y La Tonda.

 Toponimia 
Lo toponimo calcena se puet interpretar como un toponimo d'orichen romano con sufixo -ena de pertenencia acompanyando a lo nombre d'un propietario latifundista (¿CALCIUS?), u tamién puet tener relación con la calcina u con la roca calsinera. Pascual Miguel Ballestín Toponimia Mayor de Aragón: ciudades, villas, lugares, aldeas, ríos, montañas y territorios, Gara d'Edizions, 2015, ISBN 978-84-8094-059-7, p.143

En lo suyo termin municipal encara se conserva bel microtoponimo en aragonés como La Plana, Collado del Bispé, collado Royo, plana de los Ascones y plana d'el Rebollo. Atros microtoponimos como corral de Vallonquera, La Tariuela u penyas d'el Cabo podrían tener influencia aragonesa.

 Demografía 

 Administración 
 Reparto de concellers 
Eleccions municipals Partiu 1979 1983 1987 1991 1995 1999 2003 2007 2011 Independients         2 Partido de los Socialistas de Aragón         1 Total                 3

 Alcaldes 
 Lista d'alcaldes Lechislatura Nombre Partiu politico1979–1983 Pedro José Molinos Modrego  ORT-PTE1987–1991Félix Marco Sebastián PSOE1991–1995Félix Marco Sebastián PSOE1995–1999Félix Marco Sebastián PSOE1999–2003Félix Marco Sebastián PSOE2003–2007Félix Marco SebastiánPSOE2007–2011Félix Marco SebastiánPSOE2011–2015 Mariano Miguel San Claudio Independient2015–2019Mariano Miguel San ClaudioPSOE2019–2023Mariano Miguel San ClaudioPSOE2023–2027 Mariano Miguel San Claudio  Consulta el listado de alcaldes que han sido proclamados en Aragón en Heraldo de Aragón PSOE

 Historia 
Las menas de galena archentifera de val de la Plata permitioron que la ceca de Turiasu emitís moneda d'este metal precioso. S'espleitoron sobre tot en los sieglos XVI y XVII, quedando en 1914 abandonadas pa cutio.

Las penyas Albas estioron lo escenario d'una batalla en la Guerra de la Unión (1347-1348). Se'n fa mención en las "Cronicas de los Chueces de Teruel" en l'anyada chudicial 1348-1349:

 Puestos d'intrés 
250px|right|thumb
 Ilesia d'a Virchen d'os Reis.
 Menas de Valdeplata.
 Repuis d'o castiello.
 Ermita de Sant Chusé.
 Ermita de Sant Roque.
 Ermita de Sant Cristofo.

 Fiestas 
 Sant Chusé, 19 de marzo.
 Corpus Christi.
 Romería a Sant Cristofo, chunio.
 Virchen d'el Rosario y Santa Constancia, primer domingo de agosto.
 Santa Ursula, 21 d'octubre.

 Cultura 
Os traches tradicionals deixoron d'usar-se enta 1930 per as mullers y enta 1940 per os hombres.   /  Manuel Alvar: Atlas lingüístico y etnográfico de Aragón, Navarra y Rioja. Tomo VIII, p.83, Alicant, Biblioteca Virtual Miguel de Cervantes, 2023 

 Referencias 

*